
Nr.21, datë 26.2.2009

PËR DISA SHTESA DHE NDRYSHIME NË UDHËZIMIN NR.9, DATË 26.02.2008 “PËR TATIMIN E KALIMIT TË SË DREJTËS SË PRONËSISË SË PALUAJTSHME”

Në mbështetje të nenit 102, pika 4 të Kushtetutës së Republikës së Shqipërisë, si dhe në zbatim të nenit 11 të ligjit nr.8438, datë 28.12.1998 “Për tatimin mbi të ardhurat”, të ndryshuar, Ministri i Financave dhe Ministri i Drejtësisë

UDHËZOJNË:

1. Pika 5 e udhëzimit, ndryshohet me këtë përmbajtje. 
[bookmark: OLE_LINK5][bookmark: OLE_LINK8]“5. Përcaktimi i vlerës në shitje bazohet në kontratën e shitjes së pasurisë. Në rastet kur çmimi i shitjes për m2 i përcaktuar në kontratë është më i ulët se çmimet e tregut të lirë të përcaktuara në udhëzimin e Kryeministrit nr.1, datë 20.08.2008 “Për miratimin e kostos mesatare të ndërtimit të banesave, nga Enti Kombëtar i Banesave, për vitin 2008”, të ndryshuar”, si dhe në aktet e tjera për vitet në vijim, zbatohen këto të fundit për efekt të llogaritjes së tatimit.
Specifikisht, në rastet e shitjes së ndërtesave që nuk janë apartamente banimi, në qytetin e Tiranës, çmimi minimal i shitjes për 1 m2 sipërfaqe ndërtimi, përcaktohet përsa më poshtë:
a) çmimi për 1 m2 sip. ndërtimi për dyqane  mallrash apo shërbimesh është  2 herë më i lartë se çmimi i sipërfaqeve të apartamenteve të banimit sipas zonave të Tiranës;
b) çmimi për 1 m2 sip. ndërtimi për garazh të mbuluar është  70 për qind e çmimit të sipërfaqeve të apartamenteve të banimit sipas zonave të Tiranës;
c) çmimi për 1 m2 sip. ndërtimi zyra dhe magazina është i njëjtë me çmimin e sipërfaqeve të apartamenteve të banimit sipas zonave të Tiranës;
ç) çmimi për 1 m2 sip. ndërtimi për parkim i hapur është 30 për qind e çmimit të sipërfaqeve të apartamenteve të banimit sipas zonave të Tiranës;
d)  çmimi për 1 m2 sip. ndërtimi për bodrume është 70 për qind e çmimit të sipërfaqeve të apartamenteve të banimit sipas zonave të Tiranës;
dh) për ndërtimet në komunën  Farkë çmimi  minimal fiskal i shitjes 73,200 lek/m2, për komunën  Dajt 61, 000 lek/m2, për komunën  Kashar 48, 800 lekë. Për ndërtimet në komunat e tjera të Tiranës, çmimi minimal fiskal i shitjes llogaritet  36,600lek/m2; 	
e) për ndërtesat e privatizuara me ligjin nr. 7652, datë 23.12.1992 “Për privatizimin e banesave shtetërore” i ndryshuar, çmimi për m2 është 70 përqind e çmimit sipas zonave të tabelës, vetëm në rastin e shitjes së parë.
Specifikisht, në rastet e shitjes së ndërtesave që nuk janë apartamente banimi, në qytetet e tjera, çmimi minimal i shitjes për 1 m2 sipërfaqe ndërtimi, përcaktohet përsa më poshtë:
a) çmimi për 1 m2 sipërfaqje ndërtimi për dyqane mallrash apo shërbimesh është 1.5 herë më i lartë se çmimi i sipërfaqeve të banimit sipas qyteteve.
b) çmimi për 1 m2 sipërfaqje ndërtimi për garazh të mbuluar është  70 përqind e çmimit të sipërfaqeve të apartamenteve të banimit sipas qyteteve.
c) çmimi për 1 m2  sipërfaqje ndërtimi zyra  dhe magazinë është i njëjtë me  çmimin e sip. të apartamenteve sipas qyteteve;
c) çmimi për 1 m2 sipërfaqje ndërtimi për parkim i hapur është  30 për qind e çmimit të sipërfaqeve të apartamenteve të banimit sipas qyteteve;
d) çmimi për 1 m2 sipërfaqje ndërtimi për bodrume është 70 për qind e çmimit të apartamenteve të banimit sipas qyteteve;
dh) për komunat, çmimi  minimal llogaritet  70 për qind e çmimit të qytetit përkatës;
e) për ndërtesat e privatizuara me ligjin nr.7652, datë 23.12.1992 “Për privatizimin e banesave shtetërore” i ndryshuar, për ndërtesat e ndërtuara nga vetë individët dhe të regjistruara deri në 31 dhjetor 2004, çmimi për 1 m2  është  70 për qind e çmimit sipas zonave të tabelës, vetëm  në rastin  e shitjes së parë.
Shtojca 2 dhe 3 të udhëzimit nr.9, datë 26.02.2008 “Për tatimin e kalimit të së drejtës së pronësisë së paluajtshme” shfuqizohen.
2. Pika 6 e udhëzimit, ndryshohet me këtë përmbatjtje.
“6. Përcaktimi i vlerës në blerje, bazohet në kontratën paraardhëse të blerjes. Në rast se kontrata parardhëse e blerjes është kryer në monedhë të huaj (si euro, dollarë etj.) kryhet konvertimi në lek me kursin e këmbimit të ditës në të cilën është kryer blerja. Në rast se pasuria është blerë me kredi në monedhë të huaj, në momentin e shitjes do të bëhet konvertimi në lek të çmimit të blerjes si mesatare e ponderuar e pagesave të kësteve të kredive me kursin e këmbimit të ditës në të cilën është paguar kësti i kredive”.
3. Në pikën 6.1 të udhëzimit, paragrafi i parë, pas fjalëve “të cilat nuk kanë vlerë në blerje” shtohen fjalët “ose vlera e blerjes është e shprehur në monedha të tilla, si franga ari, apo napoleona floriri”.
4. Pika 6.2 ndryshohet me këtë përmbajtje. 
[bookmark: OLE_LINK3][bookmark: OLE_LINK4]“6.2. Për ndërtesat e ndërtuara dhe të regjistruara pas datës 1 janar 1996 e në vitet në vijim, të cilat nuk kanë vlerë në blerje, për efekt të përcaktimit të tatimit për kalimin e së drejtës së pronësisë, si vlerë minimale në blerje, do të merret kosto mesatare për 1m2 të sipërfaqes së shfrytëzueshme e përcaktuar nga Enti Kombëtar i Banesave në: vendimet e Këshillit të Ministrave: VKM nr.815, datë 9.12.1996; VKM nr.13, datë 5.1.1998;  VKM nr. 214, datë 28.04.1999; VKM nr. 362, datë 14.07.2000; udhëzimet e Kryeministrit nr.5, datë 31.5.2001 dhe nr.3, datë 16.10.2002; në udhëzimin e Kryeministrit nr.1, datë 8.5.2003; nr.1, datë 4.3.2004; nr.5, datë 23.11.2005; nr.5 datë 7.9.2006 dhe nr.2, datë 4.4.2007 dhe udhëzimin e Kryeministrit nr.1, datë 20.8.2008, udhëzimin e Kryeministrit nr.2, datë 5.11.2008, të cilat janë pasqyruar në shtojcën nr.1 bashkëlidhur këtij udhëzimi, si dhe në aktet e tjera për vitet në vijim.
Për qytetet që nuk përmenden në shtojcën nr.1, për efekt llogaritjeje do të merret në konsideratë kosto mesatare për m2 të sipërfaqes së shfrytëzueshme e qytetit me distancë tokësore më të afërt”.
5. Pika 6.3 shfuqizohet.
6. Pika 6.4 ndryshohet me këtë përmbajtje.  
“6.4. Në rastin e shitjes së një ndërtese të përfituar nga shkëmbimi i truallit, në bazë të një kontrate shkëmbimi, si çmim i blerjes do të konsiderohet çmimi i përcaktuar sipas metodikës në vendimin e Këshillit të Ministrave nr.1129, datë 5.8.2008 “Për mënyrën e përcaktimit, të vlerës së truallit, të vënë, nga pronarët e tij, në dispozicion të investitorëve të ndërtimit.”
7. Në pikën 7, paragrafi i parë ndryshohet me këtë përmbajtje:
[bookmark: OLE_LINK1][bookmark: OLE_LINK2]“Në rastin e kalimit të së drejtës së pronësisë mbi tokën, për efekt të përcaktimit të detyrimit tatimor, si çmim minimal i shitjes do të merret çmimi i përcaktuar në vendimin e Këshillit të Ministrave nr.555, datë 29.8.2007, vendimin e Këshillit të Ministrave nr.653, datë 29.09.2007, dhe vendimin e Këshillit të Ministrave nr.139, datë 13.2.2008, vendimin e Këshillit të Ministrave nr.1620, datë 26.11.2008 dhe në ndryshimet përkatëse ligjore që mund të bëhen në këto akte, ndërsa si çmim minimal në blerje do të merret çmimi i llogaritur sipas indeksimit të çmimit të tokës me inflacionin sipas shtojcës nr.2,  bashkëlidhur këtij udhëzimi.
Shembull:
Një banor i fshatit X ka përfituar 10.000 m2 tokë bujqësore me ligjin nr.7501, datë 19.7.1991 “Për tokën”, i ndryshuar, në vitin 1994. Në momentin e marrjes së tokës personi X nuk ka paguar asnjë vlerë në blerje. Në vitin 2009 ky person do të shesë tokën. Tatimi mbi kalimin e së drejtës së pronësisë llogaritet:
Supozojmë se çmimi i shitjes së tokës sipas vendimit të Këshillit të Ministrave në fuqi, në fshatin X, në vitin 2009, është 1320 lek/m2. Për të llogaritur çmimin minimal fiskal të blerjes të tokës, çmimi i shitjes për 1320 lek/m2, pjesetohet me indeksin e inflacionit sipas vitit përkatës në shtojcën nr.2 bashkëngjitur.
Konkretisht : 
Për vitin 1994 indeksi e inflacionit është 2.49, pra çmimi i blerjes për vitin 1994 është 1320/2.49= 530.1 lek/m2
Tatimi për kalimin e së drejtës së pronësisë për shitjen e 10.000 m2 tokë bujqësore është: = 10% x (1320 lek/ m2 – 530.1 lek/ m2) x 10.000 m2
= 10% x (789.9lek/ m2) x10.000 m2 
= 789 900 lek.  
8. Pika 8 ndryshohet si më poshtë: 
 “8. Në rast të shitjes njëkohësisht të tokës truall dhe ndërtesës njollë brenda këtij trualli, detyrimi tatimor llogaritet në bazë të shumës së detyrimit tatimor të shitjes së ndërtesës dhe detyrimit tatimor të shitjes së tokës truall. 
Shembull:
Një individ X ka në pronësi të tij një ndërtesë që është ngritur mbi një sipërfaqe toke prej 100 m2 si dhe një sipërfaqe truall të lirë 300 m2 përreth të kësaj ndërtese. 
Detyrimi tatimor = Detyrimi tatimor të llogaritur për ndërtesën (200 m2, 2 kate sipërfaqe ndërtimi) + detyrimi tatimor i llogaritur për truallin sipërfaqe e lirë prej 300 m2.
Në rastin e këmbimit të pronësisë së një sipërfaqe trualli prej 100 m2 tokë me një sipërfaqe ndërtimi  supozojmë 120 m2, nuk ka detyrim tatimor për t’u paguar, bazuar në nenin 11 pika 1 të ligjit. Për rastin e shitjes së kësaj toke prej 100 m2 (e cila jepet për ndërtim), detyrimi tatimor do të jetë i barabartë me detyrimin tatimor të ndërtesës për 120 m2. Ky detyrimi tatimor, përcaktohet si diferencë midis çmimit të tregut dhe çmimit minimal fiskal, shumëzuar me sipërfaqen e ndërtimit x 10%.
Në rast të kalimit të pronësisë së një sipërfaqjeje trualli të fituar në formën e pasurisë së bashkuar, ku çmimi ka qenë në tërësi për pasurinë e bashkuar, ndërtesë plus truall, detyrimi tatimor që do të paguhet llogaritet si me ilustrimin e shembullit të mëposhtëm:
Shembull:
Një individ X, në vitin 2002 ka blerë 300 m2, nga të cilat 100 m2 është ndërtesë dhe 200  m2 është  truall. Për këtë pasuri të bashkuar, individi ka paguar çmimin në blerje 3 000 000 lekë. 
Në rast se individi, në vitin 2009 do të shesë vetëm 50 m2 të sipërfaqes truall, atëherë detyrimi tatimor për kalimin e së drejtës së pronësisë për këtë sipërfaqje do të llogaritet:
Tatimi = 50 m2 x 10% * (çmimi minimal i shitjes për m2 së truallit të vitit 2009 sipas vendimit të Këshillit të Ministrave në fuqi - (çmimi minimal në blerje për m2, i i llogaritur sipas indeksimit të çmimit të tokës me inflacionin sipas shtojcës nr.2)
 = 50 m2 x 10% x [(çmimi minimal i shitjes për m2 së truallit të vitit 2009 sipas vendimit të Këshillit të Ministrave në fuqi - (çmimi minimal i shitjes për m2 të truallit të vitit 2009 / 1.19)]
9. Në pikën 9, pas fjalëve “nëpërmjet dhurimit” shtohen fjalët “dhe heqjes dorë nga e drejta e pronësisë në dobi të një të treti apo të bashkëpronarëve të tjerë”.
10. Pas pikës 9, shtohen pikat 9.1, 9.2, 9.3, 9.4 dhe 9.5 me këtë përmbajtje:
“9.1. Në rastin e shitjes së pasurisë  së paluajtshme, tokë dhe/ose ndërtesë, të fituar me trashëgim, si çmim në blerje do të konsiderohet çmimi minimal fiskal i vitit në të cilin pasuria është e regjistruar në Zyrën e Regjistrimit të Pasurive të Paluajtshme në bazë të Dëshmisë së Trashëgimisë. 
a) Për  pasurinë e paluajtshme, ndërtesa, të fituara me trashëgim dhe të regjistruara në Zyrën e Regjistrimit të Pasurive të Paluajtshme deri në datën 31 dhjetor 1995, në rastin e shitjes së parë, si vlerë minimale në blerje do të merret kosto mesatare për 1 m2 e sipërfaqes së shfrytëzueshme, të përcaktuar nga Enti Kombëtar i Banesave, në VKM nr.  815, datë 9.12.1996. Për  pasurinë e paluajtshme, ndërtesa, të fituar me trashëgim dhe të regjistruara në Zyrën e Regjistrimit të Pasurive të Paluajtshme pas datës 31 dhjetor 1995, si vlerë minimale në blerje do të merren vlerat e përcaktuara në pikën 6.2. të këtij udhëzimi.
b) Për pasurine e paluajtshme tokë të fituar me trashëgim dhe të regjistruar në Zyrën e Regjistrimit të Pasurive të Paluajtshme deri në datën 31 dhjetor 1989, në rastin e shitjes së parë, si çmim në blerje do të konsiderohet çmimi i llogaritur sipas indeksimit të çmimit të tokës bujqësore me inflacionin e fund-vitit 1990, sipas shtojcës nr. 2,  bashkëlidhur këtij udhëzimi. Për  pasurinë e paluajtshme, tokë, të fituar me trashëgim dhe të regjistruara në Zyrën e Regjistrimit të Pasurive të Paluajtshme pas datës 31 dhjetor 1989, si vlerë minimale në blerje do të merren vlerat e përcaktuara në pikën 7 të këtij udhëzimi.
9.2. Rastet e shkëmbimeve të pasurisë së paluajtshme që ndodhin midis individëve nuk janë subjekt i dispozitave të këtij Udhëzimi.
9.3 Rastet e  shitjes së pasurisë së paluajtshme nga persona juridikë publikë, sipas përkufizimit të dhënë në nenin 25 të Kodit Civil, nuk janë subjekt i dispozitave të këtij Udhëzimi.
9.4. Në rastet e shitjes së ndërtesave me koeficient amortizimi mbi 50%, vlera  e shitjes së pasurisë së paluajtshme për efekt të tatimit do të përcaktohet nga persona të licensuar për vlerësimin e pasurive të paluajtshme.
9.5. Enti Kombëtar i Banesave (EKB) të gjitha kontratat që lidh me qytetarët për shitblerjen e banesave, i vlerëson dhe i shet me koston reale të të gjitha shpenzimeve direkte që janë bërë për ndërtimin e apartamentit. Vlerësimi i apartamentit që i dorëzon qytetari EKB-së, bëhet duke shumëzuar sipërfaqen e shfrytëzimit të apartamentit me koston mesatare, të miratuar me vendime të Këshillit të Ministrave përkatëse, të vitit kur është marrë në dorëzim banesa e re e ndërtuar nga EKB me fonde shtetërore, në të cilën është trajtuar qytetari që e dorëzon këtë apartament.  
9.6. Nuk i nënshtrohen dispozitave të këtij udhëzimi rastet e shitjes së detyruar të pasurive të paluajtshme nga personat juridikë publikë apo subjekte të barazuar me ta, kur procedura e shitjes është e parashikur në akte ligjore e nënligjore.
9.7. Në rastet e shitjes me rezervë të pronës, të parashikuar nga nenet 746-749 të Kodit Civil, tatimi i kalimit të së drejtës së pronësisë së paluajtshme paguhet në momentin kur paguhet kësti i fundit të çmimit të kontratës.
11. Ky  udhëzim hyn në fuqi me botimin në Fletoren Zyrtare.
 
	MINISTRI  I  FINANCAVE
Ridvan Bode  
	MINISTRI I DREJTËSISË
    Enkelejd   Alibeaj




				
											



Shtojca nr. 1
KOSTOT MINIMALE FISKALE SIPAS VITEVE PËR NDËRTESAT E NDËRTUARA DHE REGJISTRUARA  PAS DATËS 1 JANAR 1995


	Sip. shfrytëzimi/ lek / M2

	NR.
	QYTETI/VITET
	1995
	1996
	1997
	1998
	1999
	2000
	2001
	2002
	2003
	2004
	2005
	2006
	2007
	2008

	1.
	BERAT
	17,053
	19,685
	19,685
	25,502
	25,502
	26,228
	29,312
	30,087
	27,265
	28,198
	27,699
	28,732
	29,667
	33,187

	2.
	DIBËR
	16,353
	19,660
	19,660
	-
	-
	30,047
	31,054
	26,923
	32,390
	29,529
	28,984
	29,493
	31,141
	34,842

	3.
	DURRËS
	17,483
	19,516
	16,437
	27,427
	27,427
	27,565
	27,810
	30,551
	31,541
	29,013
	30,135
	30,823
	30,098
	35,195

	4.
	ELBASAN       
	13,691
	16,720
	16,720
	22,516
	22,516
	24,264
	26,399
	23,300
	25,624
	27,284
	27,149
	27,548
	28,104
	31,532

	5.
	ERSEKË
	16,365
	19,640
	19,640
	-
	-
	-
	-
	-
	-
	28,627
	28,520
	28,590
	30,311
	33,544

	6.
	FIER
	17,484
	17,075
	17,075
	27,850
	27,850
	26,602
	29,601
	30,222
	27,473
	28,621
	29,385
	28,948
	29,663
	33,499

	7.
	GRAMSH        
	13,691
	19,333
	19,333
	24,733
	24,733
	26,655
	28,258
	25,764
	26,648
	28,042
	28,334
	28,244
	28,802
	32,096

	8.
	GJIROKASTËR
	19,171
	27,704
	27,704
	35,724
	35,724
	40,465
	28,926
	26,262
	28,967
	29,417
	29,265
	30,009
	30,182
	33,876

	9.
	KORÇË           
	16,365
	17,600
	17,600
	25,145
	25,145
	26,266
	25,729
	29,635
	29,692
	28,421
	28,479
	28,742
	30,301
	33,427

	10.
	KRUJË
	15,626
	19,579
	19,579
	25,853
	25,853
	24,627
	30,407
	26,149
	31,361
	28,665
	28,298
	28,376
	29,176
	33,228

	11.
	KAVAJË
	17,916
	17,244
	17,244
	26,604
	26,604
	26,855
	27,173
	32,489
	29,388
	28,656
	28,578
	28,484
	29,762
	33,526

	12.
	KUÇOVË
	16,537
	19,545
	19,545
	-
	-
	24,213
	30,902
	26,154
	27,407
	27,999
	27,128
	28,427
	29,457
	32,982

	13.
	KUKËS
	19,324
	19,750
	19,750
	42,385
	42,385
	48,428
	29,963
	29,017
	30,963
	30,269
	30,499
	31,262
	31,758
	35,494

	14.
	LAÇ
	18,002
	19,489
	19,489
	2,590
	2,590
	26,478
	29,404
	27,343
	28,955
	28,391
	28,412
	28,353
	29,042
	32,739

	15.
	LEZHË
	16,638
	18,760
	18,760
	29,874
	29,874
	30,051
	27,952
	30,598
	30,857
	28,800
	29,672
	30,252
	29,127
	33,745

	16.
	LIBRAZHD      
	15,637
	19,608
	19,608
	27,698
	27,698
	29,164
	25,403
	34,566
	26,078
	28,088
	28,626
	28,227
	28,584
	31,805

	17.
	LUSHNJE       
	16,979
	19,608
	19,608
	26,660
	26,660
	28,497
	30,181
	25,946
	28,080
	28,836
	28,916
	29,299
	30,543
	33,311

	18.
	MAT
	19,920
	19,484
	19,484
	28,064
	28,064
	26,310
	28,859
	24,856
	30,836
	29,468
	30,102
	29,769
	30,297
	33,539

	19.
	PRRENJAS
	16,114
	19,643
	19,643
	-
	-
	-
	-
	-
	-
	28,203
	28,576
	28,913
	29,170
	31,990

	20.
	PEQIN           
	14,010
	19,680
	19,680
	23,574
	23,574
	25,453
	26,465
	25,106
	30,541
	28,029
	28,186
	28,421
	29,099
	31,945

	21.
	PËRMET         
	19,265
	19,455
	19,455
	27,191
	27,191
	26,974
	27,789
	33,235
	27,835
	28,934
	28,604
	28,745
	30,279
	33,905

	22.
	POGRADEC    
	15,498
	19,475
	19,475
	25,823
	25,823
	28,976
	31,083
	32,742
	30,568
	29,166
	28,709
	28,303
	30,060
	33,368

	23.
	PUKË
	20,000
	19,656
	19,656
	38,912
	38,912
	38,565
	40,722
	25,976
	32,513
	29,921
	28,978
	29,493
	30,391
	33,961

	24.
	RRËSHEN
	17,095
	19,724
	19,724
	26,420
	26,420
	29,653
	29,218
	24,754
	26,822
	28,751
	28,238
	28,462
	29,415
	32,978

	25.
	SKRAPAR     
	19,222
	19,820
	19,820
	-
	-
	27,435
	24,536
	28,005
	29,023
	29,029
	28,124
	29,209
	29,757
	33,552

	26.
	SARANDË      
	16,063
	18,984
	18,984
	-
	-
	40,151
	31,667
	33,589
	27,461
	29,167
	28,812
	29,579
	30,289
	33,387

	27.
	SHKODËR
	19,172
	21,896
	21,896
	29,805
	29,805
	32,433
	33,617
	38,717
	31,906
	28,882
	28,065
	29,655
	30,001
	33,830

	28.
	TEPELENË      
	19,294
	19,406
	19,406
	27,464
	27,464
	26,480
	28,695
	26,614
	29,726
	29,105
	28,763
	28,796
	29,961
	33,706

	29.
	TROPOJË
	19,530
	19,537
	19,537
	41,996
	41,996
	48,086
	42,354
	39,709
	32,500
	30,568
	30,957
	31,877
	31,986
	35,872

	30.
	TIRANË  
	16,664
	20,709
	20,709
	25,102
	25,102
	28,177
	32,567
	26,834
	26,848
	28,596
	28,756
	28,860
	29,914
	33,174

	31.
	VLORË          
	17,017
	19,094
	19,094
	35,984
	35,984
	35,506
	44,907
	40,671
	34,732
	29,375
	31,179
	31,174
	29,743
	34,156

	32.
	BULQIZË
	16,761
	19,808
	19,808
	 
	 
	 
	 
	 
	 
	 
	 
	 
	 
	 

	33.
	DELVINË
	 
	19,465
	19,465
	 
	 
	 
	 
	 
	 
	 
	 
	 
	 
	 

	34.
	HAS
	 
	19,618
	14,618
	 
	 
	 
	 
	 
	 
	 
	 
	 
	 
	 

	35.
	MALËSI E MADHE
	 
	19,515
	19,515
	 
	 
	 
	 
	 
	 
	 
	 
	 
	 
	 

	36.
	MALLAKASTËR
	 
	19,431
	19,431

	Shtojca nr. 2
Indeksimi i çmimit të tokës me inflacionin 

	Vitet
	Indekset 2009

	1990
	26.00

	1991
	12.71

	1992
	3.78

	1993
	2.89

	1994
	2.49

	1995
	2.35

	1996
	2.00

	1997
	1.41

	1998
	1.30

	1999
	1.31

	2000
	1.26

	2001
	1.21

	2002
	1.19

	2003
	1.16

	2004
	1.13

	2005
	1.11

	2006
	1.08

	2007
	1.05

	2008
	1.03

	2009
	1.00



















UDHËZIM
Nr.2, datë 25.2.2009

PËR ORGANIZIMIN DHE FUNKSIONIMIN E KOMISIONIT TË ZONËS TË ADMINISTRImit ZGJEDHOR

Komisioni Qendror i Zgjedhjeve në mbështetje të nenit 21 pika 1, nenit 23 pika 1, germa “b”, nenit 28, 29 e vijues të ligjit nr.10019, datë 29.12.2008 “Kodi Zgjedhor i Republikës së Shqipërisë”, si dhe vendimit të KQZ-së nr.4, datë 16.02.2009 “Për caktimin e partive politike që kanë të drejtë të paraqesin propozime për anëtarë të KZAZ-ve për zgjedhjet për Kuvend të datës 28 qershor 2009,

UDHËZON:

PJESA I
TË PËRGJITHSHME

Neni 1
Qëllimi

Ky udhëzim ka për qëllim të rregullojë mënyrën e organizimit dhe funksionimit të KZAZ- së, të drejtat dhe detyrimet e saj dhe të anëtarëve, caktimin e rregullave për thirrjen dhe zhvillimin e mbledhjeve, marrjen e vendimeve, si dhe marrëdhëniet e   KZAZ-së me të tretët.

Neni 2
Parime të përgjithshme

1. Komisioni i Zonës së Administrimit Zgjedhor është organ kolegjial. Ai përgjigjet për administrimin dhe zhvillimin e zgjedhjeve në Zonën e Administrimit Zgjedhor përkatës. Të drejtat dhe detyrat e KZAZ-së përcaktohen në Kodin Zgjedhor dhe në aktet nënligjore të KQZ-së.
2. KZAZ-ja ushtron veprimtarinë e vet në përputhje me ligjin, në mënyrë të paanshme, profesionale dhe transparente.

PJESA E II
PËRBËRJA E KZAZ-së

Neni 3
Ngritja e KZAZ-së

1. KZAZ-ja përbëhet nga shtatë anëtarë dhe sekretari, të cilët emërohen sipas procedurës së parashikuar në nenin 29, pika 1, germat “a”, “b” dhe “c”, të Kodit Zgjedhor.
2. Anëtarët e KZAZ-së për zgjedhjet për Kuvendin e Shqipërisë 2009, propozohen nga partitë politike si më poshtë:
a) Dy anëtarë të propozuar nga Partia Demokratike e Shqipërisë;
b) Dy anëtarë të propozuar nga Partia Socialiste e Shqipërisë;
c) Një anëtar i propozuar nga Partia Republikane Shqiptare;
d) Një anëtar i propozuar nga Partia Socialdemokrate e Shqipërisë;
e) Në përputhje me vendimin nr.7, datë 18.2.2009 të KQZ-së “Për shpalljen e rezultatit të shortit për caktimin e partisë që do të propozojë anëtarin e shtatë”, në KZAZ-të me numër tek, anëtari i shtatë propozohet nga Partia Socialiste e Shqipërisë, ndërsa në   KZAZ-të me numër çift anëtari i shtatë propozohet nga Partia Demokratike e Shqipërisë.
3. Sekretari i KZAZ-së propozohet nga partia politike, e cila ka të drejtë të paraqesë propozimin për zv.kryetarin e KZAZ-së.

Neni 4
Paraqitja e propozimeve nga partitë politike

1. KQZ u dërgon njoftim partive politike, që kanë të drejtë të paraqesin propozime për anëtarë të KZAZ-së.
2. Propozimi përmban emrin, atësinë, mbiemrin dhe vendbanimin e personit që propozohet për t’u emëruar si anëtar i KZAZ-së. 
3. Së bashku me të dhënat e mësipërme, propozimi shoqërohet me dokumentacionin e mëposhtëm:
a) Certifikatë lindje me fotografi;
b) Diplomë e arsimit të lartë.
4. Propozimi nga partia politike përkatëse për emërimin e sekretarit të KZAZ-së përveç të dhënave të përcaktuara në pikën 2 dhe 3, germa “a”, të nenit 4 të këtij udhëzimi, duhet të shoqërohet me diplomën e arsimit juridik.

Neni 5
Emërimi i anëtarëve dhe sekretarit të KZAZ-së

1. KQZ-ja emëron me vendim anëtarët dhe sekretarin e KZAZ-së, sipas propozimeve të sjella nga partitë politike.
2. Për emërimin e anëtarëve dhe të sekretarit të KZAZ-ve, KQZ-ja mban parasysh të dhënat, që lidhen me ushtrimin e funksionit nga ana e tyre, ku përfshihen edhe trajnimet që ata kryejnë, si dhe masat disiplinore të marra ndaj tyre.

Neni 6
Shkarkimi i anëtarëve dhe i sekretarit të KZAZ-së

1. Anëtari dhe sekretari i KZAZ-së shkarkohen nga detyra sipas përcaktimeve të nenit 32, pika 1 dhe pika 3, të Kodit Zgjedhor.
2. Shkarkimi bëhet me vendim të KQZ-së.
3. Propozimi për shkarkimin e anëtarit apo sekretarit të KZAZ-së bëhet direkt në KQZ, nga çdo subjekt zgjedhor.
4. KQZ merr vendim për shkarkim, kur votojnë pro shumica e anëtarëve të KQZ-së.

Neni 7

Anëtari dhe sekretari i KZAZ-së, i shkarkuar me vendim të KQZ-së, nuk mund të rizgjidhet në këtë detyrë.

Neni 8
Lirimi nga detyra i anëtarit apo sekretarit të KZAZ-së

1. Anëtari ose sekretari i KZAZ-së lirohet nga detyra në rastet e parashikuara në  nenin 32 pika 2 të Kodit Zgjedhor.
2. Kur partia politike që ka propozuar anëtarin ose sekretarin e KZAZ-së kërkon zëvendësimin e tij, ai lirohet nga detyra dhe kërkesa pranohet në çdo rast. 
3. Kërkesa për lirimin e anëtarit apo sekretarit tw KZAZ-së duhet të shoqërohet edhe me propozimin për zëvendësimin e tij me anëtarin ose sekretarin e ri. 

Neni 9
Plotësimi i vendit vakant

1. Kur vendi i një anëtari të KZAZ-së mbetet vakant, KQZ-ja i kërkon partisë politike përkatëse të paraqesë propozimin për anëtarin e ri. Emërimi i anëtarit të ri bëhet sipas afateve të përcaktuara në nenin 29, pika 7 dhe 8, të Kodit Zgjedhor.
2. Kur anëtari i KZAZ-së jep dorëheqjen, deklarata e dorëheqjes depozitohet në KZAZ. Sekretari bën shënimet përkatëse në Librin e Protokollit të Mbledhjeve të KZAZ-së dhe menjëherë i dërgon njoftimin KQZ-së lidhur me krijimin e vakancës. Sekretari i bashkëngjit detyrimisht njoftimit një kopje të deklaratës së dorëheqjes.
3. Anëtari i KZAZ-së i dorëhequr, nuk mund të largohet nga KZAZ-ja, pa dorëzuar detyrën tek zëvendësuesi i tij.

PJESA III
EMËRIMI I KRYETARIT DHE ZV.KRYETARIT TË KZAZ

Neni 10
Propozimi i Kryetarit dhe Zv.Kryetarit të KZAZ-së

1. KZAZ-ja merr vendim për propozimin e Kryetarit dhe zv.kryetarit të KZAZ-së.
2. Njëri nga anëtarët e KZAZ-së, përfaqësuesi i partisë që ka tre anëtarë në Komision, ka të drejtë të propozojë kandidaturën për kryetar të KZAZ-së. 
3. Njëri nga anëtarët e KZAZ-së, përfaqësuesi i partisë që ka dy anëtarë në Komision, ka të drejtë të propozojë kandidaturën për zëvendëskryetar të   KZAZ-së. 
4. Të gjithë anëtarët e KZAZ-së janë detyruar të votojnë pro propozimit për emërimin e kryetarit dhe zëvendëskryetarit.
5. Vendimet e marra nga KZAZ-ja sa më sipër i dërgohen menjëherë KQZ-së.

PJESA E IV
TË DREJTAT DHE DETYRAT E ANËTARIT TË KZAZ

Neni 11
Të drejtat e anëtarit të KZAZ-së

1. Anëtari i KZAZ-së ka të drejtën e shpërblimit për punën e bërë. Masa e shpërblimit përcaktohet me vendim të KQZ-së.
2. Gjatë kohës që anëtari i KZAZ-së ushtron këtë detyrë, nuk humbet të drejtat dhe detyrat në vendin e tij të punës.
3. Në rastet kur anëtari i KZAZ-së ndalohet ose arrestohet gjatë periudhës zgjedhore, organi kompetent dhe vetë KZAZ-ja njofton menjëherë KQZ-në.
4. Çdo anëtar i KZAZ-së ka të drejtë të komunikojë dhe informojë KQZ-në për çdo problem që ai e sheh të arsyeshëm.

Neni 12
Detyrat e anëtarit të KZAZ-së

1. Anëtari i KZAZ-së është i detyruar të zbatojë Kodin Zgjedhor, vendimet dhe udhëzimet e KQZ-së, aktet apo dokumentet shkresore të nxjerra nga KQZ-ja dhe të përcjella me rrugë elektronike nëpërmjet inspektorit rajonal ose drejtëpërdrejt nga KQZ-ja, si dhe vendimet e KZAZ-së.
2. Anëtari i KZAZ-së është i detyruar të paraqitet rregullisht në detyrë, në përputhje me rregullat e përcaktuara në këtë Udhëzim dhe akte të tjera të  KQZ-së.
3. Në ushtrimin e funksionit të tij, anëtari i KZAZ-së duhet të respektojë rregullat e etikës.

PJESA V
TË DREJTAT DHE DETYRAT E SEKRETARIT TË KZAZ

Neni 13

1. Sekretari i KZAZ-së ka këto të drejta:
a) Sekretari i KZAZ-së ka të drejtën e shpërblimit për punën e bërë. Masa e shpërblimit përcaktohet me vendim të KQZ-së;
b) Gjatë kohës që sekretari i KZAZ-së ushtron këtë detyrë, nuk humbet të drejtat dhe detyrat në vendin e tij të punës;
c) Në rastet kur sekretari i KZAZ-së ndalohet ose arrestohet gjatë periudhës zgjedhore, organi kompetent dhe vetë KZAZ-ja, njofton menjëherë KQZ-në;
ç)  merr pjesë në mbledhjet e KZAZ-së si anëtar pa të drejtë vote;
d) diskuton dhe jep mendimin e tij në mbledhjet e KZAZ-së, për çështje që shqyrtohen.
2. Sekretari i KZAZ-së, përveç detyrave të parashikuara në nenin 34 të Kodit Zgjedhor, kryen edhe këto detyra:
a) administron dhe ruan të gjithë dokumentacionin e KZAZ-së, si dhe është përgjegjës për përdorimin e vulës; 
b) Sekretari i KZAZ-së është i detyruar të vulosë çdo vendim të KZAZ-së që ka kuorumin e nevojshëm të votave dhe është firmosuar rregullisht nga anëtarët;
c) jep asistencë juridike për KZAZ-në;
ç)  mban Librin e Protokollit të Mbledhjeve të KZAZ-së ku shënon të gjithë veprimtarinë që kryen KZAZ-ja. Në fillim të çdo mbledhjeje evidenton prezencën e anëtarëve të KZAZ-së;
d)  regjistron në Regjistrin e Korespondencës së KZAZ-së të gjitha aktet që hyjnë në KZAZ dhe dalin prej saj;
dh) regjistron të gjitha vendimet që merr KZAZ-ja në Regjistrin e Vendimeve;             
e) menjëherë pas miratimit të vendimit të marrë nga KZAZ-ja, sekretari përpilon aktin zyrtar në përputhje me modelet e miratuara nga     KQZ-ja;
ë)  Regjistron në Procesverbalin e Konstatimit shkeljet e konstatuara gjatë proçesit të marrjes në dorëzim të materialeve të votimit pas mbylljes së votimit nga KQV-ja në KZAZ, si dhe shkeljet e konstatuara gjatë proçesit të numërimit të votave në vendin e numërimit të votave.
f)  kryen detyra të tjera që burojnë nga Kodi Zgjedhor dhe akte nënligjore të KQZ-së.

PJESA VI
DETYRAT DHE FUNKSIONIMI I KZAZ-SË

Neni 14
Detyrat e KZAZ-së

Përveç detyrave të përcaktuara në nenin 33 të Kodit Zgjedhor, KZAZ-ja ushtron edhe këto kompetenca:
1. Njofton anëtarët KQV-ve për programet e trajnimit të organizuar nga KQZ-ja, merr masa për mbarëvajtjen e tyre, si dhe evidenton pjesëmarrjen;
2. Mban kontakte të vazhdueshme me organet e qeverisjes vendore dhe dërgon informacion në mënyrë periodike në KQZ dhe ZRZ;
3. Bashkëpunon me organet e qeverisjes vendore, për sigurimin e ambienteve dhe bazës së nevojshme logjistike, për funksionimin e KZAZ-së dhe KQV-ve;
4. Afishon në vende publike të dhëna që lidhen me zhvillimin e zgjedhjeve në zonën zgjedhore;
5. Shqyrton dhe merr vendim për të gjitha kërkesat dhe ankesat e paraqitura nga subjektet zgjedhore;
6. Mbikëqyr dhe asiston përgatitjen e mjediseve të qendrave të votimit, merr masa për përshtatjen e mjediseve të QV-ve, për të lehtësuar votimin e personave me aftësi të kufizuar;
7. Verifikon dhe mbikëqyr masat, që janë marrë për sigurimin dhe ruajtjen e materialeve zgjedhore në KZAZ dhe KQV deri në përfundim të procesit të votimit.

Neni 15
Zyra e KZAZ-së

1. Vendndodhja e zyrave të KZAZ-së duhet të plotësojë kushtet e parashikuara në nenet 93 e 94 të Kodit Zgjedhor:
2. Në zyrën e KZAZ-së, në një vend të dukshëm, duhet të vendoset flamuri kombëtar.
3. Në hyrjen kryesore, për në zyrën e KZAZ-së, duhet të vendoset tabela treguese e KZAZ-së, si dhe të jenë afishuar emrat e anëtarëve të KZAZ-së, numri i telefonit të zyrës dhe orari i punës.
4. Zyra e KZAZ-së është e pajisur me linjë telefonike të rrjetit fiks. 

Neni 16
Dokumenti i identifikimit

1. Gjatë ushtrimit të detyrës anëtarët dhe sekretari i KZAZ-së, janë të detyruar të mbajnë në mënyrë të dukshme dokumentet e identifikimit sipas modelit të miratuar nga KQZ.
2. Vëzhguesit vendas dhe të huaj janë të detyruar që gjatë qëndrimit në mjediset e KZAZ-së, të mbajnë dokumentin përkatës të identifikimit. 

Neni 17
Vula e KZAZ-së dhe përdorimi

1. KZAZ-ja përdor vulën e dërguar nga KQZ-ja.
2. Vula e KZAZ-së mbahet nga Sekretari, i cili e administron atë në përputhje me Kodin Zgjedhor dhe aktet e tjera të KQZ-së.
3. Vula e KZAZ-së vendoset në të gjitha aktet e nxjerra dhe të miratuara nga KZAZ-ja.
4. Vula nuk mund të nxirret për asnjë arsye jashtë ambienteve të punës së    KZAZ-së.
5. Në rast se vula e KZAZ-së bëhet e papërdorshme, KZAZ-ja mban një procesverbal në Librin e Protokollit në të cilin pasqyron rrethanat e pamundësisë së përdorimit të vulës dhe ia bën këtë me dije KQZ-së. KQZ-ja vlerëson informacionin e paraqitur dhe realizon procedurat e nevojshme për pajisjen e KZAZ-së me vulën e re.
6. Në rast se vula e KZAZ-së humbet, KZAZ-ja pasqyron faktin në Librin e Protokollit, si dhe lajmëron organet e policisë. KZAZ-ja i dërgon KQZ-së kopje të procesverbalit të mbajtur dhe njoftimit për organet e policisë.

Neni 18
Koha e punës së KZAZ-së

1. Gjatë periudhës zgjedhore dhe deri tre ditë para datës së zgjedhjeve, KZAZ–ja  punon paradite nga ora 08.00 – 13.00 dhe mbasdite 16.00 - 20.00.
2. Tre ditë para datës së zgjedhjeve deri në shpalljen e rezultatit përfundimtar dhe dorëzimin në KQZ të dokumentacionit zgjedhor përkatës, KZAZ-ja qëndron në mënyrë permanente e mbledhur në zyrë. Ndërprerja dhe rifillimi i punës në çdo rast bëhet me vendim të KZAZ-së.
3. Sekretari i KZAZ-së shënon në procesverbal kohën e ndërprerjes dhe rifillimit të punës.      

PJESA VII
MBLEDHJET E KZAZ

Neni 19
Njoftimi për mbledhjen e parë të KZAZ-së

1. Mbledhja e parë e KZAZ-së thirret me vendim të KQZ-së.
2. Vendimi për mbledhjen e KZAZ-së bëhet publik.
3. Vendimi u dërgohet partive politike, të cilat kanë propozuar anëtarët e KZAZ-së dhe përmban: datën, vendin dhe orën e mbledhjes të KZAZ-së.
4. Në përputhje me vendimin e KQZ-së, Inspektori Rajonal merr masa për njoftimin e anëtarëve dhe përgatitjen e mbledhjes së KZAZ-së.
5. Mbledhja e parë e KZAZ-së drejtohet nga anëtari më i vjetër në moshë. 
6. Në këtë mbledhje, KZAZ-ja merr Vendim për propozimin e Kryetarit dhe Zv.kryetarit të KZAZ-së, sipas modeleve të miratuara nga KQZ-ja.

Procedura e zhvillimit të mbledhjeve të KZAZ-së
Neni 20

1. Mbledhjet e KZAZ-së janë publike. Ato zhvillohen vetëm në ambientet e saj të punës.
2. Mbledhjet e KZAZ-së janë të vlefshme kur në to marrin pjesë me shumë se gjysma e anëtarëve të KZAZ-së.
3. Mbledhjet e KZAZ-së në vijimësi thirren nga Kryetari, zv.kryetari ose së paku nga dy anëtarë të saj. Sekretari është përgjegjës për njoftimin e anëtarëve.
4. Sekretari është përgjegjës për përgatitjen e materialeve të mbledhjes.

Neni 21

1. Mbledhja e KZAZ-së drejtohet nga kryetari dhe në mungesë të tij nga zëvendëskryetari.
2. Drejtuesi i mbledhjes paraqet çështjen që është për shqyrtim dhe i jep fjalën anëtarëve për të diskutuar.
3. Çdo anëtar i KZAZ-së diskuton dhe paraqet propozime për çështje që janë në rendin e ditës.
4. Pasqyrimi i mbledhjeve të KZAZ-së, bëhet në Librin e Protokollit të Mbledhjeve, i cili duhet të përmbajë të paktën:
a) Datën, vendin dhe orën e mbledhjes;
b) Anëtarët që morën pjesë;
c) Çështjet që u diskutuan;
d) Përmbajtjen e diskutimeve;
e) Rezultati i votimit të anëtarëve të KZAZ-së;
f) Vendimet që u morën.
5. Në mbledhjen e KZAZ-së pjesëmarrësve u ndalohet çdo lloj komunikimi me telefon ose forma të tjera me të tretët.
6. Në përfundim të mbledhjes procesverbali përkatës në Librin e Protokollit të Mbledhjeve firmoset në çdo faqe nga sekretari. Anëtarët e KZAZ-së, në se dëshirojnë, kanë të drejtë të nënshkruajnë procesverbalin si më sipër.

PJESA VIII
VENDIMARRJA

Neni 22
Mbyllja e diskutimeve dhe votimi i propozimeve

1. Në përfundim të diskutimeve, drejtuesi i mbledhjes paraqet me radhë propozimet dhe fton anëtarët e KZAZ-së për të votuar për secilin propozim.

Neni 23
Procedura e votimit dhe firmosja e vendimeve

1. Vendimet në KZAZ merren me shumicën e votave të të gjithë anëtarëve të KZAZ-së. Sekretari nuk ka të drejtë vote.
2. Vendimet e KZAZ-së nënshkruhen nga të gjithë anëtarët që kanë marrë pjesë në votim, si dhe vulosen me vulën e KZAZ - së nga sekretari.
3. Secili prej anëtarëve të KZAZ-së krahas nënshkrimit të tij në vendim, shënon votën “pro” ose “kundër”.
4. Vendimet e KZAZ-së shoqërohen me mendimin e pakicës nëse ka të tillë. 
5. Sekretari i KZAZ-së shënon në Librin e Protokollit të Mbledhjeve rezultatet e  votimit për çdo propozim.
6. KZAZ-ja është e detyruar që të bëjë menjëherë publike, vendimet e marra dhe të dërgojë në KQZ një kopje të këtyre vendimeve.

PJESA IX
DOKUMENTACIONI I KZAZ-së

Neni  24

1. Sekretari i KZAZ-së është përgjegjës për mbajtjen në arkiv dhe sistemimin e dokumentacionit zgjedhor të KZAZ-së. Sekretari i KZAZ-së, krijon dosje të veçanta në lidhje me vendimet dhe udhëzimet e dërguara nga KQZ-ja, në lidhje me aktet e nxjerra prej saj, me kërkesat, ankesat apo pretendimet e subjekteve zgjedhore, me emërimin e anëtarëve të KQV-ve, caktimin e anëtarëve të grupeve të numërimit të votave, etj.
2. Me kërkesë të subjekteve zgjedhore, Sekretari i KZAZ-së jep kopje të akteve.
3. Libri i Protokollit të Mbledhjeve, Regjistri i Korrespondencës, Regjistri i Vendimeve dhe Procesverbali i Konstatimit të KZAZ-së mbahen dhe administrohen nga Sekretari dhe dorëzohen në përfundim të procesit zgjedhor në KQZ.
Neni 25

 Ky udhëzim hyn në fuqi menjëherë.
KRYETARI
Arben Ristani

